cyanic-selkie/wikianc huggingface dataset:
Roberts Oltmens
Divas no Oltmena filmām — "Našvila" (Nashville, 1975) un "Gosforda parks" (2002) — tika nominētas Amerikas Kinoakadēmijas balvai kā labākā filma. Par filmām "Lazarete" (1970), "Našvila", "Spēlmanis" (1992), "Īsceļi" (Short Cuts, 1993) un "Gosforda parks", ticis nominēts Kinoakadēmijas balvai kā labākais režisors. 2006. gadā saņēmis Kinoakadēmijas goda balvu. Viņš ir viens no trim režisoriem (kopā ar Anrī Žoržu Kluzo un Mikelandželo Antonioni), kurš ir ieguvis gan Zelta lāci Berlīnes starptautiskajā kinofestivālā, gan Zelta lauvu Venēcijas kinofestivālā, gan arī Zelta palmas zaru Kannu kinofestivālā. Režisējis arī tādas filmas kā McCabe & Mrs. Miller (1971), The Long Goodbye (1973), 3 Women (1977) un "Papaijs" (1980).
Badalona
Badalona (ca,, es, ) ir pilsēta Spānijas ziemeļaustrumos, Katalonijas autonomajā apgabalā. Pilsēta atrodas 10 km uz ziemeļaustrumiem no Barselonas. Faktiski tā ir Barselonas piepilsēta. Badalona ir ostas pilsēta Baleāru jūras krastā, Barselonas provincē. 2022. gadā Badalonā dzīvoja 224 tūkstoši iedzīvotāju. Pēc iedzīvotāju skaita tā ir trešā lielākā pilsēta Katalonijā aiz Barselonas un Lospitaletas de Ļobregatas.
Badalonā bāzējās basketbola klubs Club Joventut Badalona. Basketbols 1992. gada vasaras olimpiskajās spēlēs tika organizēts Badalonā.
1500 metri
1500 metri ir vidēja garuma distance vieglatlētikas sacensībās stadionā.
1500 m ir iekļauta olimpisko spēļu vieglatlētikas sacensību programmā. Vīrieši Olimpiskajās spēlēs sacenšas kopš, sievietes — kopš.
Pasaules rekords 1500 m vīriešiem ir 3:26,00 min un pieder Hišāmam el Gerūdžam no Marokas, uzstādīts. Pasaules rekords 1500 m sievietēm ir 3:49,11 min un pieder Feitai Kipjegonai no Kenijas, uzstādīts.
Latvijas rekords 1500 m vīriešiem ir 3:37,35 min un to uzstādīja Dmitrijs Jurkevičs. Latvijas rekords 1500 m sievietēm ir 4:09,8 min un tas pieder Ritai Vilciņai, uzstādīts.
Jasuhiko Okudera
Jasuhiko Okudera (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||32||9
Vidzemes un Kurzemes tautskolotāju I kongress
Vidzemes un Kurzemes tautskolotāju I kongress bija Kurzemes un Vidzemes guberņu latviešu skolotāju sapulce 1905. gada revolūcijas laikā Rīgā. Kongress notika no 1905. gada 23. (10). līdz 27. (14). novembrim Rīgā pēc LSDSP ierosinājuma, tajā piedalījās ap 1000 tautskolotāju. Kongress pieņēma lēmumu par pāreju uz latviešu valodu kā apmācības valodu skolās, kas stiprināja Latvijas autonomijas idejas.
Priekšvēsture
Pirmais jaunlatviešu organizētais Latviešu skolotāju kongress notika 1874. gada 26. jūnijā. Kurzemes un Vidzemes skolotāji 1905. gada vasarā nelegālās sapulcēs izstrādāja tautskolu programmu, ko apkopoja Jānis Asars. Programma tika iespiesta 1905. gada augusta beigās, kad vēl nebija pilsoniskās brīvības un pastāvēja stingra cenzūra, tādēļ programmā nebija uzrādīti tās autori un izcelsme.
Norise
Rainis nolasīja referātu par pašvaldības mācību iestāžu izveidošanos un obligātas bezmaksas apmācības bērniem no 8 līdz 14 gadu vecumam ieviešanos. Kongress ievēlēja Latvijas Tautskolotāju savienības centrālo biroju 15 cilvēku sastāvā, kurā bija Rainis, Kārlis Skalbe un Vilis Plūdons. Biroja darbību stipri ierobežoja 1905. gada revolūcijas apspiešana, bet tas pastāvēja vēl 1906. gadā.
Sociāldemokrāti pilnībā izprata latviešu bažas par latviešu valodas likteni skolās. Latvijas tautskolotāju kongress nosodīja skolu krieviskošanu un nolēma kontroli par skolas dzīvi nodot vietējai, demokrātiskai pašvaldībai un mācības veikt latviešu valodā pēc jaunām, mūsdienīgām programmām. Tautas rīcības komitejas Latvijas laukos (470 kopskaitā, arī Latgalē) aptvēra gandrīz visus pagastus.
Sekas
Pēc 1905. gada skolotāju kustība kļuva par lielu spēku tautas izglītībā un pašapziņas veidošanā. Nākamais Latviešu skolotāju kongress notika Tērbatā 1917. gada 8. — 12. jūnijā.
Latvijas skolotāju kongresi notika 1920. gada 27.—31. decembrī, 1925. gada 19.—20. jūnijā, 1936. gada 3.—4. janvārī. Latvijas PSR skolotāju kongresi notika 1940. gada 1.—2. septembrī, 1957. gada 28.—30. martā, 1960. gada 27.—28. decembrī, 1968. gada 23.—24. maijā, 1978. gada 24.—25. maijā, 1987. gada 24.—25. aprīlī.
Pēc Latvijas neatkarības atjaunošanas Latvijas Skolotāju kongress notika 1994. gada 11.—12. martā, 2009. gada 29. aprīlī norisinājās kongress „Izglītība un audzināšana Latvijas sabiedrībai”.
Dreiliņi (dzimta)
Dreiliņi jeb Dreilingi (de) bija Rīgas patriciešu un muižnieku dzimta.
The Homesman
The Homesman ir 2014. gada vēsturiska drāma, kas balstīta uz Glendona Svārthuta tāda paša nosaukuma romānu. Filmas režisors, kā arī viens no scenārija autoriem un galveno lomu atveidotājiem ir Tomijs Lī Džonss. Citas lomas atveido Hilarija Svonka un Merila Strīpa. Filmas pirmizrāde notika Kannu filmu festivālā.
Trīs sievietes, kuras dzīvo Amerikas pierobežā, padara trakas skarbā pionieru dzīve. Trijotnes izglābšanu uzņemas dievbijīgā un neatkarīgi domājošā Mērija Bī Kadija. Vagonā dodoties uz Aiovu, Mērija drīz saprot, cik biedējošs ir viņu turpmākais ceļojums.
Dreiliņi (dzimta)
Vēsture
Dzimtas ciltstēvs bija Pauls Dreilings, kurš 15. gadsimta beigās no Tiroles pārcēlās uz dzīvi Rīgā un ap 1514. gadu kļuva par Rīgas rātskungu, Rīgas arhibīskapa padomnieku un birģermeistaru.
Livonijas hercogistes laikā viņa mazdēls Rīgas rātskungs Melhiors Dreilings (Melchior von Dreylingk, ap 1558-1608) ieguva mantojamus zemes īpašumus Rīgas patrimoniālajā apgabalā, no Dreiliņmuižas nosaukuma radies Dreiliņu nosaukums. Kaspars Dreiliņš (1572-1632) Leidenes Universitātē ieguva tieslietu doktora grādu un Poļu—zviedru kara laikā bija Zemgales hercoga Frīdriha Ketlera pilnvarotais sūtnis, 1620. gadā viņu ierakstīja Kurzemes bruņniecības matrikulā. Pēc kara beigām 1630. gadā Rīgas rātskungs Dītrihs Dreiliņš (miris 1637) Stokholmā vadīja sarunas par Rīgas tiesībām ar Zviedrijas karali Gustavu Ādolfu. Zviedru Vidzemes laikā 1652. gadā viņa dēlu rātes sekretāru Melhioru Dreiliņu (1623-1682) iecēla Zviedrijas dižciltīgo kārtā. Rīgas birģermeistaram un Lielās ģildes vecākajam Dītriham Dreilingam (1625–1686) piederēja vairākas Ārrīgas muižiņas. 1767. gadā Dr. Melhiors Johans fon Dreilings (1733-1779) kļuva par Rīgas pilsētas ārstu (Stadtphysikus). Pēc Baltijas provinču inkorporācijas Krievijas Impērijas sastāvā Dreiliņu dzimta izplatījās arī Orlas, Pēterburgas un Hersonas guberņās.
Tiritomba jeb zelta zivtiņa
"Tiritomba jeb Zelta zivtiņa" ir 2003. gadā izdota Latvijas filma. Filmas režisors ir Armands Zvirbulis.
Sižets
Kādā krodziņā uz randiņu ierodas divas dāmas. Viena no dāmām - Vineta - strādā augsta prestiža amatā, tomēr viņai neveicas privātajā dzīvē. Tikmēr otras potenciālās precinieces Ullas uzskats ir, ka mūsdienīga sieviete ir brīva un neatkarīga. Izredzētais vīrietis Viktors uz tikšanos ierodas treniņtērpā.
Kovaleda
Kovaleda (es) ir pašvaldība Spānijā, Kastīlijas un Leonas autonomajā reģionā, Sorijas provincē. 2022. gadā tajā dzīvoja 1601 cilvēku. Kovaleda atrodas Dvero upes krastos, 38 km uz ziemeļrietumiem no Sorijas pilsētas un 180 km uz ziemeļiem no Madrides.
Matrikss — Revolūcija
"Matrikss — Revolūcija" (en) ir 2003. gada ASV zinātniskās fantastikas asa sižeta filma, kuras režisores ir Māsas Vačovskas. Filmā galvenās lomas atveido Kiānu Rīvss, Lorenss Fišbērns, Kerija Anna Mosa, Hugo Vīvings un Džada Pinketa Smita. Tā ir trešā filmu sērijas "Matrikss" filma. Tā iznāca sešus mēnešus kopš filmas "Matrikss atjaunots".
Filma pirmizrādi piedzīvoja, vienlaikus 108 valstīs. Neskatoties uz jauktām kritiķu atsauksmēm, filma nopelnīja 427,3 miljonus ASV dolārus. "Matrikss" ceturtā daļa "Matrikss: Atdzimšana" pirmizrādi piedzīvoja.
Augustupe
Augustupe (arī Auguste, Augustes upe) ir Ruņas labā krasta pieteka Dienvidkurzemes novadā.
Izteka – Vaiņodes pagasta ziemeļu daļā. Tek rietumu-dienvidrietumu virzienā, lejtecē sagriežoties uz dienvidaustrumiem. Ietek Ruņā lejpus Augustes. Lielākā pieteka – Varķe. Upi šķērso valsts autoceļš P135 (Priekule—Vaiņode), tās krastos atrodas Auguste.
Lamatas (šahs)
Lamatas šahā ir mēģinājums provocēt pretinieku izdarīt ārēji itkā izdevīgu gājienu, kas īstenībā izrādās kļūdains.
Lamatas atklātnē
Lamatas sastopamas gandrīz jebkurā atklātnē.
Krievu aizsardzībā pēc gājieniem '''1. e2-e4 e7-e5 2. Zg1-f3 Zg8-f6 3. Zf3xe5 Sf6xe4?! (pareizi 3. ... d6), baltie izdarot gājienu 4. Dd1-e2''' izliek "lamatas". Ja melnie spēlē '''4. ... Ze4-f6, tad baltie ar 5. Ze5-c6+''' iegūst dāmu. Tāpēc labāk 4. ... Dd8-e7, lai gan pēc 5. De2xe4 d7-d6 6. d2-d4 d6xe5 7. d4xe5 pārsvars baltajiem.
Lamatas vidusspēlē
Baltie nospēlēja:
Līdzstrāvas dzinējs
Līdzstrāvas dzinējs ir līdzstrāvas elektriskā mašīna, kas darbojas dzinēja režīmā. Tā pārveido līdzstrāvas elektrisko enerģiju mehāniskajā enerģijā.
Darbība
Līdzstrāvas dzinēja statoram no līdzsprieguma (nemainīga sprieguma) avota pievada ierosmes strāvu, kura mašīnas magnētiskajā ķēdē uztur pastāvīgu magnētisko plūsmu. No tā paša avota rotora enkuram tiek pievadīta enkura strāva. Kolektors nodrošina nemainīgu strāvas virzienu un lielumu visos enkura tinuma vados, kuri atrodas dotā pola (N vai S) zonā. Uz katru enkura tinumu darbojas spēks
F\sim BI_e,
kur B ir statora magnētiskā lauka indukcija, I_e ir enkura strāva. Uz rotoru darbojas griezes moments
,
kur \Phi ir statora magnētiskā lauka plūsma. Šī momenta dēļ dzinēja rotors griežas ar noteiktu ātrumu (frekvenci).
Pašierosmes dzinējs
Pašierosmes līdzstrāvas dzinējam ierosmes strāvu nodrošina paša dzinēja EDS.
Paralēlās ierosmes dzinējs
Paralēlās jeb šunta ierosmes līdzstrāvas dzinējam ierosmes ķēde, kuras tinumam ir pretestība R_{ie} un kurā ir reostats R_r magnētiskās plūsmas regulēšanai, pieslēgta paralēli enkura ķēdei, kurā ir palaišanas reostats R_p.
,
kur U ir līdzstrāvas dzinēja enkura ķēdes spriegums, E ir enkurā inducētais pretEDS (pretelektrodzinējspēku tā sauc, jo dzinēja elektriskajā shēmā tā virziens ir pretējs strāvas virzienam — elektriskā enerģija tiek patērēta), R_e ir enkura pretestība, I_e — strāva, R_p ir palaišanas reostata pretestība.
E=c_E\Phi n,
kur c_E ir no dzinēja izmēriem un konstrukcijas atkarīga konstante, \Phi ir statora magnētiskā lauka plūsma, n ir rotora griešanās ātrums (apgriezieni minūtē).
kur c_M ir no dzinēja uzbūves atkarīga, no c_E atšķirīga konstante. Normālos apstākļos ierosmes strāvu nemaina, tāpēc nemainīga ir arī magnētiskā plūsma. Dzinēja strāvu nosaka slodzes moments (dzinējam slodze ir mehāniska), nevis palaišanas pretestība enkura ķēdē. Līdzstrāvas dzinēja griešanās virzienu iespējams mainīt, mainot strāvas virzienu enkura ķēdē vai ierosmes ķēdē.
I=I_e;
ierosmes strāva I_{ie} nav atkarīga no enkura strāvas I_e.
Mehāniskās raksturlīknes n=f(M) iegūšanai izmanto formulu
kur n_0 ir tukšgaitas (M=0) ātrums. Mainot palaišanas pretestību, iegūst mehānisko raksturlīkņu saimi. Dabiskajā raksturlīknē (R_p=0), slodzi mainot no tukšgaitas līdz nominālajam režīmam, griešanās ātrums parasti samazinās par 2. . . 8 %. Mākslīgajās raksturlīknēs (ar R_p) tukšgaitas režīma neizmainās, bet ātrums izteiktāk samazinās noslodzes dēļ.
Virknes ierosmes dzinējs
Virknes jeb sērijas ierosmes dzinēja ierosmes ķēde ar paralēli pieslēgtu regulēšanas reostatu R_r pieslēgta enkura ķēdei virknē. Palaišanai un ātruma regulēšanai paredzēts palaišanas reostats R_p.
,
kur U ir līdzstrāvas dzinēja enkura ķēdes spriegums, E ir enkurā inducētais pretEDS (pretelektrodzinējspēku tā sauc, jo dzinēja elektriskajā shēmā tā virziens ir pretējs strāvas virzienam — elektriskā enerģija tiek patērēta), R_e ir enkura pretestība, I_e — strāva, R_{ie} ir ierosmes tinuma pretestība, R_p ir palaišanas reostata pretestība.
kur c_E ir no dzinēja izmēriem un konstrukcijas atkarīga konstante, \Phi ir statora magnētiskā lauka plūsma, n ir rotora griešanās ātrums (apgriezieni minūtē).
kur c_M ir no dzinēja uzbūves atkarīga, no c_E atšķirīga konstante. Normālos apstākļos ierosmes strāvu nemaina, tāpēc nemainīga ir arī magnētiskā plūsma. Dzinēja strāvu nosaka slodzes moments (dzinējam slodze ir mehāniska), nevis palaišanas pretestība enkura ķēdē. Līdzstrāvas dzinēja griešanās virzienu iespējams mainīt, mainot strāvas virzienu enkura ķēdē vai ierosmes ķēdē.
Mehāniskās raksturlīknes n=f(M) vienādojums ir
.
Šāda veida dzinējam magnētiskā plūsma nav konstanta, bet gan atkarīga no slodzes; enkura strāva nav proporcionāla momentam.
Tā kā virknes ierosmes dzinējiem ir liels palaišanas moments, tos izmanto elektrificētajā transportā.
Griešanās ātruma regulēšana
Mainot slodzes momentu, mainās rotora griešanās ātrums uz dotās mehāniskās raksturlīknes, bet regulēt rotācijas ātrumu nozīmē izmainīt mehānisko raksturlīkni. Regulēšanu var veikt šādos veidos:
Palaišana
Līdzstrāvas dzinēju nedrīkst palaist, tieši pieslēdzot tīklam. Enkura ķēdē palaišanas režīmam izvēlas tādu palaišanas reostata pretestību R_p, lai palaišanas strāva būtu lielāka par enkura nominālo strāvu ne vairāk kā divas trīs reizes. Dzinējam pakāpeniski uzņemot ātrumu, palaišanas reostata pretestību pamazām samazina līdz nullei.
Vācbaltiešu, kam piešķirts Lāčplēša Kara ordenis, uzskaitījums
Vācbaltieši, kam piešķirts Lāčplēša Kara ordenis.
Atsauces
<div class="references-small references-column-count references-column-count-2" style="-moz-column-count:2; column-count:2;">
5000 metri
5000 metri ir garā skriešanas distance vieglatlētikas sacensībās stadionā, iekļauta olimpisko spēļu vieglatlētikas sacensību programmā. Vīrieši olimpiskajās spēlēs šajā distancē sacenšas kopš, sievietes — kopš.
Pasaules rekords 5000 m vīriešiem ir 12:35,36 min. un pieder Džošua Čeptegei no Ugandas, uzstādīts. Pasaules rekords 5000 m sievietēm ir 14:05,20 min. un pieder Feitai Kipjegonai no Kenijas, uzstādīts.
Latvijas rekords 5000 m vīriešiem ir 13:24,2 min. un to uzstādīja Juris Grustiņš. Latvijas rekords 5000 m sievietēm ir 14:47,71 min. un tas pieder Jeļenai Prokopčukai, uzstādīts.
Vinsents Jansens
Vinsents Petruss Anna Sebastiāns Jansens (nl, dzimis ) ir nīderlandiešu futbolists, spēlē uzbrucēja pozīcijā, Nīderlandes futbola izlases dalībnieks. Kopš 2022. gada Jansens pārstāv Beļģijas A divīzijas komandu Royal Antwerp.
Iepriekš spēlējis Nīderlandes komandās Almere City un AZ Alkmaar, Anglijas Premjerlīgas komandā Tottenham Hotspur, Turcijas Superlīgas komandā Fenerbahçe un Meksikas komandā Monterrey.
Nīderlandes futbola izlases sastāvā debitējis 2016. gadā.
Sasniegumi
Monterrey
Individuālie sasniegumi
Tomass Taverners
Tomass Taverners (en; dzimis, miris ) bija britu šaha problēmists, angļu skolas pārstāvis.
Voltaj
Voltaj ir rumāņu poproka grupa, tika izveidota 1982. gadā. Viņi pārstāvēja Rumāniju 2015. gada Eirovīzijas dziesmu konkursā ar dziesmu De la capăt. Pusfinālā viņi ieguva 5. vietu ar 89 punktiem, tādēļ iekļuva finālā. Finālā viņi ieguva 15. vietu ar 35 punktiem
SpaceX Crew-2
SpaceX Crew-2 bija ASV uzņēmuma SpaceX kosmosa kuģa Crew Dragon lidojums. Tas orbītā tika palaists 2021. gada 23. aprīlī NASA uzdevumā Commercial Crew Development programmā. 24. aprīlī kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 9. novembrī.
Irina Koļadenko
Irina Koļadenko (uk; dzimusi ) ir ukraiņu brīvā stila cīkstone.
SpaceX Crew-2
Crew-2 tika izmantots kosmosa kuģa nolaižamais aparāts, kas lidoja misijā Demo-2 (Endeavour). Nesējraķetei izmantota pirmā pakāpe (sērijas numurs B1061), kas lidoja misijā Crew-1.
Irina Koļadenko
Biogrāfija
Irina Koļadenko piedalās starptautiskās sacensībās kopš 2017. gada. 2018. gada pasaules U23 čempionāta bronzas medaļniece.
SpaceX Crew-2
Apkalpe
Crew-2 apkalpe augšupceļā un lejupceļā:
Irina Koļadenko
Biogrāfija
2019. gada pasaules čempionātā Kazahstānā svara kategorijā līdz 65 kg Irina sasniedza finālu, kur zaudēja Krievijas cīkstonei Innai Tražukovai un izcīnīja turnīra sudraba medaļu.
Trīs krāsas: zilā
"Trīs krāsas: zilā" (fr, pl) ir 1993. gada Francijas drāmas filma, kuras režisors un viens no scenārija autoriem ir Kšištofs Keslovskis. Filmā galvenās lomas atveido Žiljeta Binoša, Benuā Režēns, Helēne Vensāna, Florense Pernēla, Šarlote Verī un Emanuela Riva. Tā ir pirmā no trim filmām "Trīs krāsas" trioloģijā, kuras tēma ir franču revolūcijas ideāli — brīvība, vienlīdzība un brālība, kurai seko "Baltā" (1994) un "Sarkanā" (1994); nosaukta Francijas karoga krāsā. Saskaņā ar Keslovski, filmas tēma ir brīvība, īpaši emocionālā brīvība, nevis tās sociālā un politiskā nozīme.
SpaceX Crew-2
Apkalpe
Dublieru apkalpe:
Irina Koļadenko
Biogrāfija
2020. gada februārī Itālijas galvaspilsētā Romā kontinentālajā čempionātā svara kategorijā līdz 65 kg Irina cīņā par bronzas medaļu pārspēja rumāņu sportisti un ieguva Eiropas čempionāta bronzas medaļu. 2021. gada aprīlī Polijas galvaspilsētā Varšavā Eiropas čempionātā svara kategorijā līdz 62 kg Irina fināla cīņā pārspēja Ungārijas sportisti Mariannu Šaštinu un ieguva Eiropas čempiones titulu.
Trīs krāsas: zilā
Filmas stāsta par Žilī Viņonu, kurš izdzīvo satiksmes negadījumā, kurā bojā iet viņas vīrs Patriss — slavens komponists, un abu meita Anna. Pēkšņi atbrīvojusies no ģimenes saitēm, viņa cīnās, lai atrastu veidu, kā dzīvot savu dzīvi tālāk. Sieviete sāk jaunu, savrupu dzīvi Parīzē, izvairoties no cilvēkiem un saistībām. Tomēr jauniegūtajā brīvībā un neatkarībā viņa atklāj nesaraujamu saikni ar citiem, piemēram, Olivjē, kurš ir viņā iemīlējies, kaimiņieni Lisillu un pat vīra mīļāko. Žilī gūst mierinājumu mūzikā, kopā ar Olivjē pabeidzot vīra iesākto Eiropas koncertu.
SpaceX Crew-2
Lidojuma gaita
SpaceX Crew-2 tika palaists 09:49:02 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A.
Irina Koļadenko
Biogrāfija
2021. gada augustā Tokijā 2020. gada vasaras olimpiskajās spēlēs svara kategorijā līdz 62 kg Irina pusfinālā zaudēja kirgīzietei Aisulū Tinibekovai, bet cīņā par trešo vietu pārspēja Latvijas cīkstoni Anastasiju Grigorjevu un ieguva bronzas medaļu.
Trīs krāsas: zilā
"Trīs krāsas: zilā" saņēma plašu kritiķu atzinību. Tā saņēma 21 apbalvojumu, tostarp "Zelta lāča" balvu Berlīnes kinofestivālā, savukārt Binoša saņēma "Volpi kausu" kā labākā aktrise Venēcijas kinofestivālā.
SpaceX Crew-2
Lidojuma gaita
Pēc derīgās kravas atdalīšanas raķetes pirmā pakāpe nolaidās uz peldošas platformas Of Course I Still Love You Atlantijas okeānā.
24. aprīlī 09:08 UTC Endeavour automātiskā režīmā saslēdzās ar SKS pie Harmony modulim pievienotā adaptera PMA-2 saslēgšanās mezgla IDA-2.
Zernograda
Zernograda (ru) ir pilsēta Krievijas Federācijā, Rostovas apgabalā.
SpaceX Crew-2
Lidojuma gaita
21. jūlijā tika veikta kosmosa kuģa pārvietošana no vienas pieslēgvietas uz citu, lai atbrīvotu vietu kuģim SpaceX Crew-3. Crew-2 apkalpe (Kimbro, Makartūra, Hošide un Peskjē) manevru laikā atradās kosmosa kuģī. Tas 10:45 UTC atvienojās no Harmony priekšgala mezgla IDA-2, un 11:36 UTC pieslēdzās pie Harmony augšējā saslēgšanās mezgla IDA-3.
8. novembrī 19:05 UTC kosmosa kuģis atvienojās no stacijas. 9. novembrī 03:33:16 UTC nolaižamais aparāts nolaidās Meksikas līcī, Floridas tuvumā. Lidojuma ilgums bija 199 dienas 17 stundas 28 minūtes.
Viesnīca "Pie bojā gājušā alpīnista"
«Viesnīca „Pie bojā gājušā alpīnista“» (et) ir padomju fantastikas filma, kas uzņemta 1979. gadā kinostudijā "Tallinfilm" pēc brāļu Strugacku tāda paša nosaukuma romāna.
Tāpat kā romāns, filma tika plānota detektīva žanrā. Tā uzņemta igauņu valodā un pēc tam kinostudijā "Ļenfiļm" dublēta krieviski. Pirmo reizi demonstrēta Igaunijas PSR kinoteātros.
Pēdējais režisora ​​Grigorija Kromanova darbs.
Sižets
Inspektors Gļebskis pēc anonīma zvana ierodas viesnīcā "Pie bojā gājušā alpīnista". Šī viesnīca atrodas kādas vārdā nenosauktas Eiropas valsts attālā rajonā, kalnu ielejā. Viesnīcas nosaukums izskaidrojams vienkārši — reiz šeit, nokrītot no klints, gājis bojā alpīnists. Pēc viņa palika tikai viņa suns, sanbernārs Lels. Viesnīcā pie sienas karājas šī alpīnista portrets, pie kura patīk gulēt uzticamajam sunim.
Visi viesnīcas iemītnieki ir diezgan dīvaini, it īpaši Mozesa kungs ar kundzi, kā arī Olafs Andvaraforss (filmas beigās noskaidrojas, ka tie pat nav cilvēki). Vēlāk parādās vēl viens dīvains tips — Luarviks, kurš nespēj pateikt pat pāris sakarīgus vārdus. Istenībā Mozesa kungs un Luarviks ir citplanētieši, bet Mozesa kundze un Olafs — viņu roboti, lai gan tie visi izskatās pēc parastiem cilvēkiem. Kalnos tos piemeklējusi nelaime.
Detektīvs attīstās saskaņā ar žanra likumiem. Pēc smagas sniega vētras, kam seko lavīna, viesnīca ir nošķirta no pārējās pasaules. Olafs tiek atrasts miris, un inspektoram Gļebskim jārisina šī mistiskā slepkavība. Viņam šķiet, ka daži apmeklētāji varētu būt citplanētieši.
Inspektors Gļebskis turpina izmeklēšanu, liekot lietā visas savas prasmes. Tomēr Olafa pseidoslepkavības izmeklēšana nonāk strupceļā. Kad šķiet, ka visi sarežģījumi ir atklāti, un atnācēji var droši atstāt Zemi, parādās gangsteru helikopters, un viņi tiek nogalināti.
Cilvēce inspektora personā būtu varējusi izdarīt atnācējiem lielu pakalpojumu, ļaujot tiem pamest Zemi, taču Gļebskis bija izturējies kā godīgs policists, pakļaujoties tikai veselajam saprātam un dienesta instrukcijām, un tas noveda pie traģiska iznākuma.
Filmas finālā inspektoru moka šaubas, vai viņš visu ir darījis pareizi...
Filmas tapšana
Filma tika uzņemta kinostudijā "Tallinfilm" ar Igaunijas, Latvijas un Lietuvas aktieru piedalīšanos. Tajā skan igauņu komponista Svena Grīnberga elektroniskā mūzika. Filmas oriģinālā valoda ir igauņu valoda. Kritiķi atzīst, ka operators Jiri Sillarts un mākslinieks-inscenētājs Tīnu Virve ir veikuši augsti novērtējamu darbu, radot īpatnēju kolorītu un noslēpumainu darbības atmosfēru, kas iedarbojas spēcīgāk par jebkādiem specefektiem. Filmēts gandrīz tikai tuvplānā vai vidējā plānā, ainavas tika filmētas netālu no kāda kalnu slēpošanas kūrorta Iles Alatau grēdā Tjanšanā Kazahstānas dienvidos.
Filma «Viesnīca „Pie bojā gājušā alpīnista“» 1979. gadā ieguva prestižo balvu "Sudraba asteroīds" (2. vietu) ikgadējā Starptautiskajā fantāzijas filmu festivālā Triestē (Itālija).
Padomju Savienības kinoteātros 1980. gadā kopumā filmu noskatījās 17,5 miljoni skatītāju, no tiem 44 399 Igaunijas PSR kinoteātros.
Māris Kļaviņš
Māris Kļaviņš (dzimis Rīgā) ir latviešu ķīmiķis un vides zinātnieks. Latvijas Universitātes profesors, bijis LU Ģeogrāfijas un Zemes zinātņu fakultātes dekāns. Latvijas Zinātņu akadēmijas īstenais loceklis.
Dzīvesgājums
Dzimis 1956. gadā Rīgā. Studēja Latvijas Valsts universitātes Ķīmijas fakultātē no 1974. līdz 1982. gadam, 1985. gadā kļuva par zinātņu kandidātu, ievēlēts par Latvijas Universitātes docentu (1991). 1992. gadā viņš aizstāvēja ķīmijas zinātņu doktora grādu. 1994. gadā Kļaviņu ievēlēja par profesoru, 1999. gadā par Latvijas Zinātņu akadēmijas īsteno locekli.
Viņš ir viens no vides zinātnes virziena iedibinātājiem Latvijas Universitātē, Vides zinātnes nodaļas vadītājs (1995—2000). LU Ģeogrāfijas un Zemes zinātņu fakultātes dekāns (1996—2006), vēlāk Latvijas Universitātes Senāta priekšsēdētājs (2014—2019). Valsts pētījumu programmas "Klimata maiņas ietekme uz Latvijas ūdeņu vidi" vadītājs (2006–2009).
Skandāli
2021. gadā parādījās apgalvojumi par M. Kļaviņa iespējamo iesaisti organizētā kriminālā grupā, kas ar CFLA amatpersonas atbalstu varētu būt izkrāpusi naudu no Eiropas fondiem LU īstenota projekta ietvaros. 2023. gadā kļuva zināms ka par šo gadījumu ir ierosināta krimināllieta par krāpšanu lielā apmērā, organizētā grupā.
2022. gadā M. Kļaviņš pieķerts plaģiātismā un pētījuma datu falsifikācijā. Igaunijas zinātniskais žurnāls atcēlis viņa publicētu rakstu, savukārt LU akadēmiskās ētikas komisija konstatēja rakstā plaģiāta elementus un pieņēma M. Kļaviņu nosodošu lēmumu.
Žurnālisti vairākkārt ir pieķēruši M. Kļaviņu publiskajos melos, kā arī melošanā kolēģiem.
Darbi
Svarīgākās M. Kļaviņa zinātniski pētnieciskās darbības jomas ir biospecifiskie sorbenti, reaģētspējīgie sorbenti un mikronesēji šūnu kultūrām, ūdens vides piesārņojums, vides analīzes metodes; pēc 1992. gada: humusvielas, ūdeņu piesārņojums, klimata mainības ietekme uz ūdens vidi, ilgtspējīga attīstība.
Dakterišķe
Dakterišķe (arī Lankupe, augštecē Laņķene) ir Ruņas kreisā krasta pieteka Dienvidkurzemes novadā.
Izteka - uz dienvidiem no Vaiņodes. Augštecē tek dienvidu virzienā, vēlāk krasi pagriežoties uz rietumiem. Ietek Ruņā pie Plepju dzirnavām. Upi šķērso valsts autoceļš V1213 (Vaiņode–Aizvīķi), tās krastos neatrodas lielas apdzīvotās vietas.
Lankupe
Lankupe var būt:
Vilkaste
Vilkaste var būt:
Rita Meirāne
Rita Meirāne (dzimusi, mirusi ) bija latviešu aktrise.
Beigusi Talsu vidusskolu. 1960. gadā absolvējusi Latvijas Valsts konservatorijass Teātra fakultāti.
Strādājusi Daugavpils Muzikāli dramatiskajā teātrī un Valmieras teātrī. 2002. gadā pievienojusies Valmieras jaunatnes centram "Vinda". Vidzemes augstskolas studentiem mācījusi runas mākslu. Tāpat vairāku gadu garumā bijusi skolu teātru metodiķe, kā arī organizējusi skatuves runas konkursu "Zvirbulis".
Krikova
Krikova (ro) ir pilsēta Moldovā, Kišiņevas pašvaldības Riškanu sektorā.
Pilsēta ieguva popularitāti, pateicoties Cricova dzirkstošo un markas vīnu darītavai — vienīgajam uzņēmumam Moldovā un vienam no nedaudziem bijušajā PSRS, kas ražo dzirkstošos vīnus, izmantojot klasiskā šampanieša metodi.
Vēsture
Izveidotās ejās atrodas slavenie Cricova vīna darītavas pagrabi, kas stiepjas daudzus kilometrus. Tur glabājas vairāk nekā 100 vīnu kolekcijas no labākajām vīnogu šķirnēm, kas audzētas Moldovas centrālajā daļā. Tiek apgalvots, ka Cricova pagrabos glabājas vīns no Hermaņa Gēringa kolekcijas, kuri no Vācijas pēc Otra pasaules kara beigām bija atvesti uz Maskavu. Pats pirmais vīna paraugs datējams ar 1902. gadu, tika ražots Jeruzalemē un tiek dēvēts par ebreju Pasā.
Transports
Pilsētu ar galvaspilsētu savieno autobusu maršruti Nr. 2, 47 un maršruta taksometri Nr. 148 un 152.
Moriss Viņero
Moriss Marija Žozefs Viņero (fr; dzimis, miris ) bija franču kroketa spēlētājs, olimpiskās sudraba medaļas ieguvējs 1900. gada vasaras olimpiskajās spēlēs.
1257. gads
1257. bija parastais gads, kas pēc Jūlija kalendāra sākās pirmdienā.
10 000 metri
10 000 metri ir garākā skriešanas distance vieglatlētikas sacensībās stadionā.
10 000 m distance ir iekļauta olimpisko spēļu vieglatlētikas sacensību programmā. Vīrieši olimpiskajās spēlēs šajā distancē sacenšas kopš, sievietes — kopš vasaras olimpiskajām spēlēm.
Pasaules rekords 10 000 m skrējienā vīriešiem ir 26:11,00 min un pieder Džošua Čeptegei no Ugandas, uzstādīts. Pasaules rekordu sievietēm uzstādīja Letesenbeja Gidena no Etiopijas un tas ir 29:01,03. Latvijas rekords 10 000 m vīriešiem ir 28:25,8 min un to uzstādīja Genādijs Hlistovs. Latvijas rekorda sievietēm īpašniece ir Jeļena Prokopčuka, kas šo distanci noskrēja 30:38,78 minūtēs.
Muhammeds Hātami
Muhammeds Hātami (fa, dzimis ) ir Irānas politiķis, no 1997. gada augusta līdz 2005. gada augustam bija Irānas prezidents, bet no 1982. līdz 1992. gadam bija Irānas kultūras ministrs. Būdams prezidents, Hātami mēģināja īstenot reformas, lai demokratizētu politisko sistēmu Irānā, bet lielu daļu viņa ierosināto tiesību aktu bloķēja konservatīvie politiķi.
No 1992. līdz 1997. gadam Muhammeds Hātami bija Irānas Nacionālās bibliotēkas vadītājs.
Bridgestone
Bridgestone akcijas tiek kotētas Tokijas fondu biržā.
Vēsture
Japānis Šodžiro Išibaši (石橋 正二郎) 1925. gadā Kurumē ģimenes uzņēmumā masveidā sāka ražot tradicionālās tabi zeķes, tai skaitā ar gumijas zolēm. Viņš vēlējās sākt riepu ražošanu, kas bija tukša tirgus niša Japānā. Tabi zeķu ražotnē tika izveidota riepu nodaļa, un pirmā riepa izlaista 1930. gada 9. aprīlī. 1931. gada 1. martā uz riepu nodaļas bāzes Šodžiro Išibaši dibināja uzņēmumu Bridgestone Tire Co., Ltd. Lai padarītu uzņēmumu starptautiski atpazīstamu, tā nosaukums veidots angļu valodā no Išibaši uzvārda (Ishi = Stone [akmens], Bashi = Bridge [tilts]). 1934. gadā Kurumē uzcelta jauna rūpnīca. 1935. gadā sākta golfa bumbiņu ražošana. 1937. gadā galvenais birojs pārcelts uz Tokiju un uzņēmuma nosaukums mainīts uz Nippon Tire Ltd.
1960. gadā uzcelta jauna rūpnīca Tokijā. 1961. gadā Bridgestone akcijas sāka kotēt Tokijas fondu biržā. 1962. gadā Tokijas rūpnīcā atklāts Tehniskais centrs pētījumu un jaunu tehnoloģiju izstrādes veikšanai. 1962. gadā izlaistas radiālās riepas smagajām mašīnām, 1964. gadā — radiālās riepas vieglajām mašīnām. 1965. gadā Singapūrā atvērta pirmā ārvalstu ražotne pēc kara. 1967. gadā ASV dibināts meitas uzņēmums riepu pārdošanai ASP tirgū. 1960. gados Bridgestone sāka ražot velosipēdus, kā arī iegādājās vieglo un smago mašīnu rūpnīcu.
1972. gadā Briselē atvērta Bridgestone pārstāvniecība Eiropā. 1976. gadā atvērtas rūpnīcas Indonēzijā un Irānā. 1979. gadā sākta alumīnija disku ražošana.
1980. gadā Bridgestone nopirka uzņēmumu Austrālijā, kas ražoja riepas un citu produkciju. 1982. gadā izlaista Japānā pirmā ziemas riepa bez radzēm. Lai uzlabotu uzņēmuma identitāti, 1984. gadā Bridgestone Tire Co., Ltd. tika pārdēvēts par Bridgestone Corporation. No Firestone Tire and Rubber Company nopirkta riepu rūpnīca Tenesī. 1988. gadā par 2,6 miljardiem USD nopirkts viss uzņēmums Firestone Tire and Rubber Company, kas bija otrs lielākais riepu ražotājs ASV. Ar Firestone iegādi Bridgestone rīcībā nonāca daudzas ražotnes Ziemeļamerikā, Latīņamerikā, Eiropā un citās vietās.
1990. gados jaunas rūpnīcas uzceltas Taizemē, Indijā, Polijā, Ķīnā, ASV un citur.
2003. gadā no Somijas mobilo telefonu ražotāja Nokia nopirktas tam piederošās riepu ražotāja Nokian Renkaat akcijas. 2007. gadā iegādāts ASV riepu izplatītājs Bandag, Inc.
Maikls Stūlbargs
Maikls Stjuarts Stūlbargs (en, dzimis ) ir amerikāņu aktieris.
Slavu ieguvis, attēlojot universitātes profesoru Leriju Gopniku brāļu Koenu filmā "Nopietns cilvēks" (2009), par ko viņš tika nominēts Zelta globusa balvai.
Piedalījies arī tādās filmās kā "Linkolns" (2012), "Hičkoks" (2012), "Vīri melnā 3" (2012), "Jasmīnas stāsts" (2013), "Stīvs Džobss" (2015), "Trambo" (2015), "Atnācēji" (2016), "Doktors Streindžs" (2016), "Slepenie dokumenti" (2017), "Sauc mani savā vārdā" (2017), "Ūdens forma" (2017), Shirley (2020) un Bones and All (2022).
Par lomu Hulu miniseriālā The Looming Tower, saņēmis Emmy balvas nomināciju. Piedalījies arī seriālos "Pagrīdes impērija" (2010—2013), "Fārgo" (2017), Your Honor (2020) un Dopesick (2021).
1256. gads
1256. bija garais gads, kas pēc Jūlija kalendāra sākās ceturtdienā.
Arvis Vilkaste
Arvis Vilkaste (dzimis Balvos) ir latviešu bobslejists. Pašlaik ir stūmējs Oskara Melbārža pilotētajā četriniekā.
Ar bobsleju sācis nodarboties 2010. gadā, kad arī iekļuva nacionālajā izlasē. 2012. gada Pasaules čempionātā junioriem izcīnījis zelta medaļu Melbārža komandas sastāvā. 2012. gada Pasaules čempionātā viņi nepabeidza sacensības. 2013. gadā tika izcīnīta 5. vieta Eiropas un 9. vieta Pasaules čempionātā.
Sočos četrinieku sacensībās kā Melbārža stūmējs izcīnīja zelta medaļu, kas bija pirmā Latvijas sportistu izcīnītā zelta medaļa bobslejā pēc neatkarības atjaunošanas. Sākotnēji zelta medaļas ieguva Krievijas bobsleja četrinieks Aleksandra Zubkova vadībā, bet Latvijas četrinieks palika otrajā vietā, taču pēc pilota diskvalifikācijas par dopinga lietošanu medaļu sadalījums tika mainīts.
Rupi Kaura
Rupi Kaura (angļu: Rupi Kaur, pandžabu: ਰੂਪੀ ਕੌਰ; dzimusi ) ir indiešu izcelsmes kanādiešu rakstniece un dzejniece.
Viņas dzeja galvenokārt tiek dēvēta par "Instapoetry" jeb Instagram dzeju — jaunu dzejas žanru, kuram ir raksturīgi īsi, viegli izprotami un uz sociālajiem medijiem orientēti dzejoļi. Viņa ieguva popularitāti ar savu pirmo grāmatu "Piens un Medus" (2014), kas ir pārdota visā pasaulē vairāk nekā 2,5 miljonos eksemplāru un ir bijusi The New York Times bestselleru sarakstā vairāk par vienu gadu. Kaura ir arī ieguvusi mediju un mākslas akadēmiķu uzmanību ar savu vizuālo dzeju, kura tika izveidota ar menstruālajām asinīm.
Par spīti popularitātei, atsauksmes par Kauras dzeju ir lielākoties negatīvas. Visbiežāk recenzijas izceļ mākslinieciskas vērtības trūkumu un dzejoļu vienkāršību.
Grāmatu "Piens un Medus" latviešu valodā ir izdevusi izdevniecība Zvaigzne ABC, no angļu valodas to atdzejojusi rakstniece Ieva Melgalve.
Bērnība un izglītība
Viņa ir beigusi Tērnera Fentona Vidusskolu (en) un mācījusies Voterlū Universitātē (Ontārio provincē).
Karjeras attīstība
Kauras pirmais dzejoļu krājums “Piens un Medus” (stilizēti rakstīts — piens un medus) tika publicēts 2014. gada 4. novembrī. Grāmatas nosaukums ir aizgūts no iepriekš sarakstīta, nepublicēta dzejoļa, kurā tika pieminēts ka, lai sievietes izdzīvotu grūtos laikos, viņās notiek izmaiņas, kas ir “gludas kā piens un biezas kā medus”. Grāmata satur arī īsus novērojumus par dzīvi, prozu un Kauras zīmētas ilustrācijas. Grāmata ir sadalīta četrās nodaļās, kur katrā nodaļā ir apskatīta cita tematika.
Kopumā ir pārdoti vairāk nekā 2,5 miljoni "Medus un Piens" eksemplāru. Grāmata bija The New York Times bestsellers ilgāk nekā 77 nedēļas un ir iztulkota vairāk nekā 25 valodās.
Kauras otrā grāmata “The Sun and Her Flowers” (burtiski: "Saule un viņas ziedi") tika izdota 2017. gada 3. oktobrī. Šajā dzejoļu krājumā tiek apskatīts plašs tēmu klāsts, tostarp, sievišķība, migrācija un revolūcija.
Mākslinieciskums
Kaura savos tekstos pārsvarā neizmanto lielos burtus, un vienīgā pieturzīme, kas tekstos parādās, ir punkts. Šādā veidā Kaura imitē Gurmukhi skriptu, kuru mēdz uzskatīt par sikhu rakstības veidu, tādā veidā godinot savu kultūru.
Viņas darbos bieži tiek apdzejota sievišķība, mīlestība, rūpes par sevi, sirds sāpes un nelabvēlīgas attiecības.
2015. gada martā Kaura savā Instagram profilā publicēja vairākas fotogrāfijas, kurās bija apskatāma viņa pati ar menstruālo asiņu aptraipītām drēbēm vai palagiem. Šīs fotogrāfijas tika raksturotas kā vizuālā dzeja, un tās bija daļa no viņas noslēguma darba universitātē. Šīs bildes tiek ieskaitītas pie viņas vērā ņemamajiem darbiem, jo tās izaicina sabiedrībā izplatītu tabu — menstruācijas.
Iedvesmas avoti
Dzejniece Najira Vahīda (en) ir apvainojusi Kauru par plaģiātismu. Kaura šo apvainojumu noliedz, taču ir atzinusi, ka viņa ir guvusi iedvesmu no Vahīdas darbiem.
Apbalvojumi
2017. gadā Kaura iekļuva BBC “100 sievietes” (en) sarakstā, kurā katru gadu tiek apkopotas ietekmīgas, inovatīvas un iedvesmojošas sievietes no visas pasaules.
Veczosnas ielu uzskaitījums
Veczosnas ciema ielu uzskaitījums iekļauj sevī 3 ielas, kuras atrodas Rēzeknes novada Lūznavas pagasta Veczosnā.
Lūznavas ielu uzskaitījums
Lūznavas ciema ielu uzskaitījums iekļauj sevī 6 ielas, kuras atrodas Rēzeknes novada Lūznavas pagasta Lūznavā.
Dārģis
Dārģis (arī Dārģe) ir Loša kreisā krasta pieteka Dienvidkurzemes un Saldus novados.
Izteka - Vaiņodes pagasta austrumos, no ezeriņa pie Zālīšu mājām. Tek dienvidu-dienvidaustrumu virzienā. Ietek Losī pie valsts robežas, iepretim Lietuvas Palūšes ciemam. Upi šķērso valsts autoceļš V1168 (Nīgrande–Atvases–Vaiņode), tās krastos neatrodas lielas apdzīvotās vietas.
100 metru barjerskrējiens
100 metru barjerskrējiens ir īsākā barjerotā distance vieglatlētikas sacensībās stadionā. Šajā distancē sacenšas vienīgi sievietes (vīrieši sacenšas 110 m/b). 100 m/b distancē kopā ir 10 barjeras, no starta līdz pirmajai barjerai ir 13 metri, starp barjerām ir 8,5 metri, savukārt no pēdējās barjeras līdz finišam ir 10,5 metri. Barjeru augstums ir 83,8 cm.
100 m/b ir iekļauta Olimpisko spēļu vieglatlētikas sacensību programmā (kopš ).
Latvijas rekords 100 m/b ir 12,90 s un tas pieder Ludmilai Olijarei, uzstādīts.
RKC Waalwijk
RKC Waalwijk ir profesionāls Nīderlandes futbola klubs no Vālveikas. Klubs ir dibināts 1940. gadā. Pašlaik spēlē Nīderlandes futbola augstākajā līgā Eredivisie. Mājas spēles aizvada Mandemakers stadionā, kura ietilpība ir 7500 vietu. Labākais sasniegums Eredivisie ir 7. vieta 1990.—1991. un 2000.—2001. gada sezonās. Klubs ir divas reizes uzvarējis Nīderlandes Pirmajā divīzijā (Eerste Divisie).
Staka Skenderova
Staka Skenderova (bs, dzimusi, mirusi ) bija Bosnijas serbu skolotāja, sabiedriskā darbiniece, rakstniece un folkloriste. Tiek uzskatīta par pirmās Sarajevas meiteņu skolas dibinātāju. 1859. gadā kļuva par pirmo sievieti, kuras darbi tika publicēti mūsdienu Bosnijas un Hercegovinas teritorijā.
Dzīvesgājums
Dzimusi 1831. gadā Sarajevā, viņas vecāki bija imigrānti no Serbijas pilsētas Prijepoļes. Vecākais brālis bija Osmaņu impērijas šuvējs, pateicoties kam Skenderova apguva turku valodu un pati iemācījusies rakstīt.
1858. gadā Osmaņu varas iestādes atļāva viņai atvērt pirmo meiteņu skolu Sarajevā. Viņa kļuva par pirmo skolotāju Bosnijā un Hercegovinā.
Vēlāk nolēma kļūt par mūķeni. Tā kā Bosnijā tolaik nebija sieviešu pareizticīgā klostera, 1870. gadā viņa tika ordinēta par Austrumu Pareizticīgās baznīcas mūķeni Jeruzalemē.
Nāve
Mirusi 1891. gada maijā pēc tam, kad Ilidžā zirgu pajūgs ietriecās pūlī un smagi ievainoja Skenderovu. Drīz vien viņa nomira no gūtajām traumām. Apbedīta Sarajevā.
1244. gads
1244. gads bija garais gads, kas pēc Jūlija kalendāra sākās piektdienā.
110 metru barjerskrējiens
110 metru barjerskrējiens ir barjerota distance vieglatlētikas sacensībās stadionā. Šajā distancē sacenšas vienīgi vīrieši (sievietes sacenšas 100 metru barjerskrējienā). 110 metru distancē kopā ir 10 barjeras, no starta līdz pirmajai barjerai ir 13,72 metri, starp barjerām ir 9,14 metri, savukārt no pēdējās barjeras līdz finišam ir 14,02 metri. Barjeru augstums ir 106,7 cm.
110 metru barjeskrējiens ir iekļauts Olimpisko spēļu vieglatlētikas sacensību programmā (kopš ).
Pasaules rekords 110 metru barjeskrējienā ir 12,80 s un pieder Ariesam Meritam no ASV, uzstādīts. Latvijas rekords 110 metru barjeskrējienā ir 13,08 s un tas pieder Staņislavam Olijaram, uzstādīts.
2013. gada Giro d'Italia
2013. gada Giro d'Italia bija 96. reize, kad notika šīs sacensības. Tās sākās Neapolē un noslēdzās Brešā.
Komandas
Kā vienām no UCI Pasaules tūres sacensībām, Giro bija pienākums ielūgt visas ProTeam komandas un tām bija pienākums piedalīties. Sezonas sākumā bija, tāpat kā iepriekšējos gados, 18 ProTeam komandas un organizatori ielūdza vēl četras komandas, lai aizpildītu ierasto 22 komandu kvotu sacensībām. Tomēr  uzvarēja apelācijas tiesā par ProTour statusa zaudēšanu un UCI neizvēlējās atņemt licenci kādai citai komandai, kas nozīmēja, ka Giro piedalīsies 23 komandas, līdzīgi kā notika pēc speciāla lēmuma 2011. gadā. Komandas, kuras piedalījās bija: *: Pro Continental komandas, kuras saņēma ielūgumu.
Distance un posmi
Pilns sacensību maršruts tika paziņots 2012. gada 30. septembrī Spazio Pelota Milānā un uz to bija uzaicināti vairāki braucēji: 2012. gada uzvarētājs Raiders Hešedāls, Hoakims Rodrigess, Tomass De Gents, Alverto Kontadors, Marks Kevendišs, Vinčenco Nibali, Damiāno Kunego, Elia Vivjāni, Teilors Finijs, Rigoverto Urans, Ivans Baso un Moreno Mozers. Pirmo reizi kopš 2008. gada pirmie sacensību posmi (kopā astoņi) notika Itālijas dienvidos. Pirmo reizi 54 gadu laikā notika sacensību posms Iskijas salā.
Sacensību laikā tika godāti 1963. gada Vajontas aizsprosta katastrofas upuri, kā arī 13. posmā komponists Džuzepe Verdi un 9. posmā pazīstamais riteņbraucējs un trīskārtējais Giro uzvarētājs Džino Bartali. Daļa maršruta tika izmantota arī šī gada Pasaules čempionātā Florencē.
Osvalds Zvejsalnieks
Osvalds Zvejsalnieks (1944–2022) bija latviešu gleznotājs, Latvijas Mākslas akadēmijas mācībspēks, ilggadējs Rēzeknes Mākslas un dizaina vidusskolas direktors.
Komandanteferrasa
Komandanteferrasa (pt) ir vienīgā Brazīlijas vissezonas polārstacija Antarktikā. Izvietojusies Dienvidšetlendas salu lielākās salas Karaļa Džordža salas dienvidos, Admiralitātes līča ziemeļu krastā. Stacija izveidota 1984. gada 8. februārī līdzās bijušajai Lielbritānijas Bāzei G un nosaukta par godu Brazīlijas Kara flotes virsniekam, hidrogrāfam un okeanogrāfam Luišam Antoniu di Karvaļu Ferrasam (Luís Antônio de Carvalho Ferraz). Pirmā pārziemošana tika organizēta 1986. gadā. Staciju pārvalda Brazīlijas Kara flote, zinātniskie pētījumi tiek veikti saskaņā ar valsts programmu PROANTAR. Galvenās izpētes jomas ir klimatoloģija, meteoroloģija, ģeoloģija, okeanogrāfija, astrofizika, ģeomagnētisms, ģeofizika.
Osvalds Zvejsalnieks
Dzīvesgājums
Dzimis 1944. gada 21. martā Varakļānos, bērnībā dzīvoja Nagļu pagasta “Zvejsalās”. Mācījās Nagļu septiņgadīgajā skolā, vēlāk – Viļānu vidusskolā. Studēja Latvijas Mākslas akadēmijā, no 1970. gada strādāja Rēzeknes lietišķās mākslas vidusskolā. 1976. gadā viņu uzņēma Latvijas Mākslinieku savienībā.
1991. gadā bija filmas “Cilvēka bērns” galvenais mākslinieks, panāca Latvijas Mākslas akadēmijas Latgales filiāles atvēršanu Rēzeknē, rosināja pieminekļa “Vienoti Latvijai“ atjaunošanu 1992. gadā. 1993. gadā kļuva par Rēzeknes Mākslas vidusskolas direktoru, vēlāk par 7. Saeimas deputātu (1998-2002) un Rēzeknes domes deputātu.
Miris 2022. gada 7. novembrī, apglabāts Nagļu kapsētā.
Daiļrade
Osvalds Zvejsalnieks piedalījās vairāk nekā 70 novada, valsts un starptautiskās mākslas izstādēs, sarīkoja ap 30 personālizstādēm, regulāri līdzdarbojās plenēros un grupu izstādēs gan Latvijā, gan ārvalstīs. Zvejsalnieka darbi atrodas vairākos valsts un ārzemju muzejos, kā arī privātkolekcijās.
Jura (periods)
Juras perioda laikā Pangejas superkontinents sadalījās ziemeļu superkontinentā Laurāzijā un dienvidu Gondvānā. Atlantijas okeāna ziemeļdaļa juras periodā bija relatīvi šaura, bet dienviddaļa atvērās tikai sekojošajā krīta periodā. Klimats bija silts, bez apledojumu pazīmēm.
Juras sistēmas dalījums
Juras sistēmu iedala 3 nodalījumos un 11 stāvos:
Nogulumieži Latvijā
Juras periodā jūra klāja vienīgi Latvijas rietumdaļu, tādēļ šī perioda nogulumi atrodami vienīgi Ventas baseinā Kurzemē. Pārsvarā šos slāņus var sastapt Loses, Zaņas un Ventas krastos, tie iedalās viduskellovejā un augškellovejā. Viduskelloveja nogulumi sastāv no pelēka kaļķakmens, pelēka irdena smilšakmens un mālainām smiltīm. Augškelloveja nogulumi sastāv no māla, smiltīm, smilšakmens, kaļķakmens, ko pārsedz melns māls. Šie nogulumiem ir atrodami kā ledāja atrauta masa. Tajos juras laikmeta nogulumos, kuri veidojušies upju grīvās, jūrā un piekrastē, ir atrodamas iedzeltenas, pelēkas vai baltas smiltis, dažreiz var atrast arī kvarca smiltis, tiem ir mazs laukšpata un vizlas piejaukums, kā arī tumšs māls, kurā starpslāņu veidā mēdz būt markazīta ieslēgumi. Tur, kur atrodamas brūnogļu iegulas, to biezums sasniedz līdz pat 25 m.
2014. gada Pasaules čempionāts florbolā
2014. gada Pasaules čempionāts florbolā bija devītais Pasaules čempionāts florbolā. Tas notika Zviedrijā no 2014. gada 5. līdz 14. decembrim.
A grupa
SP - spēles, U - uzvaras, Z - zaudējumi, N - neizšķirti, V - iesistie vārti, VI - zaudētie vārti, P - punkti
B grupa
SP - spēles, U - uzvaras, Z - zaudējumi, N - neizšķirti, V - iesistie vārti, VI - zaudētie vārti, P - punkti
D grupa
SP - spēles, U - uzvaras, Z - zaudējumi, N - neizšķirti, V - iesistie vārti, VI - zaudētie vārti, P - punkti
Nokia 1662
Nokia 1662 ir GSM mobilais telefons, kuru ražoja Nokia. Tas ietilpst firmas visvienkāršāko telefonu sērijā, un ražošanā nonāca 2008. gada novembrī. 1662 izmanto Nokia visvienkāršāko programmatūras platformu Series 30. Telefona akumulators spēj izturēt četru stundu garas sarunas.
Turkmenbaši (pilsēta)
Turkmenbaši ir ostas pilsēta Turkmenistānas rietumos. Izvietojusies Kaspijas jūras austrumu piekrastē pie Turkmenbaši līča. Transporta mezgls (osta ar prāmju satiksmi uz Baku un Astrahaņu, starptautiskā lidosta, dzelzceļa stacija) un naftas pārstrādes centrs.
Pilsēta dibināta 1869. gadā kā Krasnovodska (Krasnovodskas cietoksnis). 1993. gadā pārdēvēta par godu tā laika valsts prezidentam Saparmuratam Nijazovam, kas bija pieņēmis Turkmenbaši (turkmēņu tēva) titulu.
1942. gada 20. septembrī Krasnovodskas cietuma slimnīcā miris Latvijas pirmais Ministru prezidents un autoritārais Valsts prezidents Kārlis Ulmanis.
Beku dzimta
Beku dzimta (Boletaceae) ir himēnijsēņu klases sēņu dzimta. To raksturo stobrveida himenofors. Dzimta ir plaši izplatīta (arī Latvijā), un tajā ir daudzas vērtīgas ēdamo sēņu sugas.
Morfoloģija
Bekām ir gaļaini, vidēja līdz liela izmēra cepurīšveida augļķermeņi (2-20cm diametrā). Cepurīte parasti izliekta no puslodes līdz spilvenveida formai, reizēm var atvērties līdz plakanai. Cepurītes miziņa parasti iekrāsota dažādu toņu brūnā krāsā, gļotaina (dažām sugām tikai mitrā laikā). Mīkstums gaļīgs, balts vai gaiši krāsots, dažām sugām griezuma vieta maina krāsu uz sarkanu vai zilu. Dažām beku sugām ir rūgta vai asa garša (parastā žultsbeka vai piparu beka). Kātiņš stingrs, diezgan masīvs, reizēm paresnināts ar gludu vai tīklveida virsmu, atsevišķos gadījumos var būt klāts ar sīkām zvīņām. Himenofors parasti ir stobrveida. Stobriņu slānis viegli atdalāms no cepurītes mīkstuma. Stobriņu slānī veidojas sporas. Tās ir eliptiskas, gludas, visbiežāk iekrāsotas dzeltenā līdz tumši brūnā krāsā. Stobriņu atverēm ir atšķirīga forma, krāsa un lielums. Dažām beku sugām ir vispārējais vai daļējais plīvurs.
Praktiskā nozīme
Lielākā beku daļa ir ēdamās sēnes, daudzas sugas ir vērtīgas sēnes un iecienītas sēņotāju vidū. Dažās valstīs tās tiek ievāktas pārtikas rūpniecībai. Starp bekām ir arī neēdamas un indīgas sēnes. Kaut arī bekas nav piemērotas rūpnieciskai kultivēšanai, tomēr tās var audzēt piemājas saimniecībās. To raža var sasniegt līdz 260 kg uz hektāru.
Sistemātika
Beku dzimtā ir aptuveni 40 ģintis ar vimaz 415 sugām. Lielākā ir beku ģints (Boletus) ar apmēram 200 sugām. Latvijā ir konstatētas 5 ģintis. Sviestbeku ģints, kas kādreiz bija iekļauta beku dzimtā, tagad ir atdalīta atsevišķā sviestbeku dzimtā.